Hoe om Tipe 2 Diabetes om te keer! | Manna Health
Hoe om Tipe 2 Diabetes…
Tipe twee diabetes kan nie genees word nie, maar dit kan omgekeer, in trurat gesit word deur om reg te eet en gereeld te oefen.
Karen Parrish, 53 het besluit om beheer te neem oor haar Diabetes twee, sy het besluit dat SY dit gaan beheer, nie die siekte vir haar nie.
Sy het haar diagnose met geen ongeloof ontvang nie, dit is tog immers in haar familie aan albei kante. Sy het ook geweet hoe fataal dit is om die simptome te ignoreer.
Nog steeds het Karen nie haar gewoontes verander wat sou sorg dat haar diabetes 2 onder beheer kom nie.
Soos sy sê, “Om te weet wat jou probleem is, is maklik maar om iets daaraan te doen, dit is die moeilike deel.”
Doen en sê is wêrelde verwyder van mekaar!
EK IS BANG!
In April 2010 word sy vertel dat haar bloedsuiker vlakke heeltemal buite beheer is, die siekte was besig om haar sig aan te tas, en blindheid is genoem. Om nie eens te praat van hartsiektes, nier disfunksie, beroerte en ander ernstige gesondheidsrisiko’s wat daarmee saamgaan nie.
“My bloedsuikervlakke was SO hoog dit het my bang gemaak, nou probeer ek regtig hard om alles te doen wat my lewenstyl sal verbeter en om gesond te bly. Die harde werk, die uithou het beslis vrugte afgewerk. Ek het my eetplan verander, ek het begin swem en meer gestap, my diabetes was aan die beter word.
Daar is meer as 20 miljoen mense in Amerika met diabetes – daar is geen beter voorskrif as om gesond te eet en oefening in te kry nie.
Karen het haar nuwe eetplan begin met die uitsny van haar gunsteling; pizza, kapokaartappels en aartappelskyfies! (Klink dit bekend? Is dit ook jou gunstelinge?)
“Ek het regtig begin dink voor ek iets in my mond sit. Voorheen het alles wat ek geëet het stysel bevat.”
Die vermindering van die inname van koolhidrate is van kardinale belang sê Betul Hatipoglu, besturende direkteur en endokrinoloog by die Cleveland Kliniek omdat te veel koolhidrate kan veroorsaak dat jou bloedsuiker onnatuurlik styg. Om jou diabetes onder beheer te bring vereis aandag en sorg gee aan jou hele dieet.
Fokus op blaargroente in plaas van styselryke kosse soos ertjies, mielies en aartappels. Kry die meeste van jou proteïen eerder met die eet van hoender en van wit vleis as rooi vleis.
Eet olierige vis twee keer per week, dit is vol gesonde vette.
Kies brood met ‘n hoë vesel inhoud.
Lees wat die kos wat jy koop bevat, hetsy blikkies of wat ook al.
Maak ‘n afspraak met ‘n dieetkundige, dit word deur die meeste mediese fondse gedek.
Die eet van die regte kos is net so noodsaaklik as die regte hoeveelheid VAN die regte kos. Die meeste mense met diabetes is oorgewig en moet kalorieë inname met 700 – 1000 sny.
Hamdy beveel gesonde maaltyd plaasvervangers aan, omdat dit beheer ingebou het. Dit help ook met daardie aanvanklike hupstoot wat mens nodig het.
“Die beste resep is oefening,” sê Hatipoglu. “Dit is die No 1 ding wat jy kan doen.”
Buiten om te help om gewig te verloor en spiere te bou, stimuleer oefening insulien sensitiwiteit, wat die liggaam in staat stel om beter sy bloedsuiker te bestuur.
Hatipoglu erken dat baie, indien nie die meeste van haar pasiënte geen oefening kry nie. Sy vertel hulle om stadig te begin.
“Die doel is om 150 minute se oefening per week in te pas, maar dit is ‘n groot berg om te klim” sê sy. “Begin met vyf minute ‘n dag, en werk stadig daardeur. Jy het nie ‘n marathon om te hardloop nie.”.
Die sleutel is om te hou by ‘n eenvoudige en uiteenlopende roetine.
Die volgende word aanbeveel:
10 minute van strek en aerobiese oefeninge. (klim die trappe by die huis, byvoorbeeld) in die oggend
10 minute van loop in die middag
10 minute met weerstand bande of handgewigte in die aand.
Besluit wat om te doen, maar weet ook wat jou perke is!
As jy baie oorgewig is, kan jy vind kardio-oefeninge is te moeilik. In daardie geval, begin met krag oefeninge, weerstand oefeninge. En met ‘n besoek aan jou dokter, praat met hom of haar oor wat jy kan en nie kan doen nie.
Meer motivering, Minder Medikasie
“Remissie,” sê Hamdy, “kan verleng word deur die handhawing van ‘n goeie dieet en gereelde oefening.”
Mense met tipe 2-diabetes, wat reg eet en fiks is en bly, kan dikwels die siekte onder beheer hou, ook met die hulp van medikasie en insulien.
Vordering het Karen gemotiveer!
“Ek skryf elke enkele kalorie en gram koolhidraat neer, ek tel dit op aan die einde van die dag” sê sy. “Dit was toe ek ophou met hierdie boekhou dat ek weer gewig begin aansit het.”
Motivering is ‘n sleutel tot die langtermyn-sukses, en die beste manier om motivering te handhaaf, sê Hamdy, is om haalbare doelwitte te stel.
“Pasiënte is gemotiveerd as hulle die gevolge begin sien,” sê hy. “En met die verbetering het meer motivering gekom.”
Karen het tot dusver 10 kilogram verloor en sy sê dit is net die begin.
“Ek voel of ek nou in beheer is”, sê sy. “Ek het nou die wilskrag om te verander en ‘n verskil in my leefstyl te maak.”
Die Manna Diabetiese e-boek is die maklikste, doeltreffende manier om te help om jou Tipe 2-diabetes te keer, om meer daarvan te leer en om van hulp te wees.
Manna Bloedsuiker Beheer Tablette is by verre die beste aanvulling om te help met die bloedsuiker beheer en ook om die liggaam te help om minder insulien nodig te hê.
Matt Mc Millen het hier sy waardevolle kennis gedeel!
Category: DiabetesBy admin July 25, 2013
PreviousPrevious post:Menopausal women do not absorb enough vitamin DNextNext post:13 Gewigsverlies geheime wat kenners nie sal deel nie!